Ehdotus: NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta (komission EY:n perustamissopimuksen 250 (2) artiklan nojalla esittämä)

PERUSTELUT

Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta. EHTY:n ja Ukrainan valtion aiemman kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001. Sopimuspuolet sopivat tekevänsä uuden sopimuksen vuosille 2002-2004. Uutta terässopimusta koskevat neuvottelut saatiin päätökseen joulukuussa 2001 ja ennen sopimuksen voimaantuloa hyväksyttiin neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemä päätös, jossa vahvistettiin uuden terässopimuksen kattamien samojen tuotteiden määrälliset rajoitukset 1 päivän tammikuuta ja 30 päivän kesäkuuta 2002 väliselle ajanjaksolle. Kesäkuun 17 päivänä 2002 hyväksyttiin toinen päätös, jolla muutettiin ensimmäistä päätöstä ja vahvistettiin määrälliset rajoitukset koko vuoden 2002 osalta vuoden 2001 tasolle eli uudessa sopimuksessa sovitun tason alapuolelle siihen saakka, kun arvonlisäveron palautusta koskeva kysymys Ukrainasta peräisin olevan romun viennin osalta on ratkaistu. Sopimusluonnoksessa määrätään, että sopimuspuolten väliselle romukaupalle ei saa asettaa minkäänlaisia esteitä. Sopimuksen allekirjoittamista on lykätty siihen saakka, kun kyseinen kauppaa koskeva kysymys on ratkaistu.

Komissio lähetti neuvostolle jo hyväksymänsä luonnoksen Euroopan yhteisön ja Ukrainan välisen tiettyjen terästuotteiden kaupan määrällisiä rajoituksia koskevaksi neuvoston päätökseksi.

Liitteenä olevalla neuvoston päätösluonnoksella muutetaan aiempaa neuvoston päätösluonnosta muodon ja sisällön osalta. Tällä neuvoston päätösluonnoksella pienennetään aiemmassa neuvoston päätösluonnoksessa ehdotettuja määrällisiä rajoituksia, koska Ukrainan parlamentti hyväksyi äskettäin lain, jolla otetaan 1 päivästä tammikuuta 2003 käyttöön rautaromun vientiä koskeva vero, joka on 30 euroa tonnilta; kyseisellä verolla rangaistaan yhteisön terästeollisuutta ja sillä on vahingollinen vaikutus yhteisön rautaromumarkkinoihin. Vero todennäköisesti rajoittaa huomattavasti, ellei lopeta kokonaan, Ukrainasta Euroopan yhteisöön suuntautuvaa rautaromun vientiä, sillä yhteisön toimijoiden kokonaiskustannukset olisivat paljon yhteisön markkinoiden tämänhetkistä rautaromun kansainvälistä hintaa suuremmat. Vuoden 2003 määrällisiä rajoituksia pienennetään näin ollen 30 prosenttia vuoden 2002 määrällisiin rajoituksiin verrattuna siihen saakka, kun kysymys on ratkaistu tyydyttävällä tavalla ja uutta sopimusta koskevat neuvottelut on saatettu päätökseen (neuvotteluja käydään edelleen ja molemmat sopimuspuolet toivovat voivansa saattaa ne päätökseen vuoden 2003 alkupuolella). Tämä neuvoston päätös kumotaan uuden sopimuksen tultua voimaan ja tähän päätökseen sisältyviä määrällisiä rajoituksia tarkastellaan uudelleen, jos Ukrainan rautaromun vientiä koskeva vero poistetaan ennen kuin uusi sopimus tulee voimaan.

2002/0265 (ACC)

Ehdotus: NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan,

ottaa huomioon komission ehdotuksen,

sekä katsoo seuraavaa:

(1) Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen [1] 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta.

[1] EYVL L 49, 19.2.1998, s.3.

(2) EHTY:n ja Ukrainan valtion aiemman kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001.

(3) Sopimuspuolet sopivat tekevänsä uuden sopimuksen, ja kyseistä uutta sopimusta koskevia neuvotteluja ei vielä ole saatu päätökseen.

(4) Euroopan yhteisö on ottanut vastuulleen EHTY:n kansainväliset velvoitteet EHTY:n perustamissopimuksen voimassaolon päättymisen jälkeen ja kauppaa yhteisön ulkopuolisten maiden kanssa koskevat toimenpiteet kuuluvat nyt Euroopan yhteisön toimivaltaan kauppapolitiikan alalla.

(5) Määrälliset rajoitukset vuoden 2002 osalta on vahvistettu neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemällä päätöksellä 2001/933/EHTY [2], sellaisena kuin se on muutettuna päätöksellä 2002/476/EHTY [3].

[2] EYVL L 345, 29.12.2001, s.75.

[3]

(6) Siihen saakka, kun uusi sopimus allekirjoitetaan ja se tulee voimaan, määrälliset rajoitukset vuoden 2003 osalta on vahvistettava.

(7) Ukrainan parlamentti hyväksyi lain, jolla otetaan 1 päivästä tammikuuta 2003 käyttöön rautaromun vientiä koskeva vero, joka on 30 euroa tonnilta; ehdotettu vero muodostaa esteen rautaromun vapaakaupalle ja rajoittaa huomattavasti, ellei lopeta kokonaan, rautaromun vientiä ja näin ollen sillä rangaistaan yhteisön terästeollisuutta ja sillä on vahingollinen vaikutus yhteisön rautaromumarkkinoihin; sen vuoksi olisi pienennettävä vuoden 2003 määrällisiä rajoituksia 30 prosenttia vuoden 2002 määrällisiin rajoituksiin verrattuna siihen saakka, kun kysymys on ratkaistu tyydyttävällä tavalla ja uutta sopimusta koskevat neuvottelut on saatettu päätökseen,

ON PÄÄTTÄNYT SEURAAVAA:

1 artikla

Liitteessä 1 mainitun ajanjakson aikana liitteessä 2 lueteltujen Ukrainasta peräisin olevien terästuotteiden tuonti Euroopan yhteisöön on luvan varaista. Tuontilupia myönnetään vain 2 artiklassa määriteltyjen rajojen puitteissa.

2 artikla

Määrät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä 1 olevien kiintiöiden mukaisesti.

Tuontilisenssin voimassaolokausi vahvistetaan neljäksi kuukaudeksi. Kokonaan tai osittain käyttämättä jääneet tuontilisenssit voidaan uusia kahdeksi kuukaudeksi.

3 artikla

Jäsenvaltiot myöntävät lisenssit teräsyhteyskomiteassa sovittujen sääntöjen mukaisesti ja ilmoittavat siitä komissiolle välittömästi. Komissio ilmoittaa jäsenvaltioille säännöllisesti siitä, miltä osin määrät on käytetty.

Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.

4 artikla

Tiettyjen terästuotteiden kauppaa koskevan sopimuksen määräykset sekä sopimuksen soveltamiseksi toteutetut toimenpiteet korvaavat sopimuksen voimaantulosta lähtien tämän päätöksen säännökset.

5 artikla

Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tehty Brysselissä

Neuvoston puolesta

Puheenjohtaja

LIITE 1

MÄÄRÄLLISET RAJOITUKSET AJANJAKSOLLE 1.1.2002-31.12.2003 (tonnia)

Tuotteet //

//

SA. Levyvalmisteet //

//

SA1. Kelat // 46 604

//

SA2. Painavat levyt // 178 364

//

SA3. Muut levyvalmisteet // 14 391

//

//

SB. Pitkät tuotteet //

//

SB1. Tangot // 6 273

//

SB2. Valssilanka // 89 624

//

SB3. Muut pitkät tuotteet // 112 926

//

LIITE 2

>TAULUKON PAIKKA>